stanford-oval/wikipedia huggingface dataset:
Batman (vuoden 2004 animaatiosarja) (3. tuotantokausi)

Batmanin (2004) 3. tuotantokausi alkoi Yhdysvalloissa 17. syyskuuta 2005 jaksolla Batgirl Begins, Part One, joka tunnetaan Suomessa nimellä Lepakkotytön synty, osa 1. 3. kausi käsittää kolmetoista jaksoa. Yhdysvalloissa kolmannen kauden esitys päättyi 13. toukokuuta 2006.
Suomessa 3. kausi käynnistyi 30. syyskuuta 2007 ja päättyi 23. joulukuuta 2007.
Banjaranmastiffi

| Banjaranmastiffi> Avaintiedot |
| --- | --- |
Alkuperämaa:   Intia
Määrä:  harvinainen
Alkuperäinen käyttö:  laumanvartija
Nykyinen käyttö:  laumanvartija
Muita nimityksiä:  Bangara Mastiff
FCI-luokitus:  ei FCI-rotu
Ulkonäkö
Säkäkorkeus:  uros korkeintaan 64 cm
Väritys:  black & tan tai vaalea
Banjaranmastiffi on intialainen koirarotu.
Ulkonäkö

Rotu on tiibetinmastiffia tai himalajanmastiffia selvästi pienempi. Kuono on voimakas ja mastiffille tyypillinen. Runko on tiivis ja häntä runsashapsuinen ja selän päälle kiertynyt. Väritys on yleensä musta-ruskea (black & tan), mutta myös vaaleampia yksilöitä esiintyy. Urosten säkäkorkeus on maksimissaan 64 cm.
Luonne ja käyttäytyminen

Banjaranmastiffi on rohkea ja voimakas, ja se on aina valmis vaarantamaan elämänsä suojellakseen sen vastuulle uskottua laumaa.
Alkuperä

Banjaranmastiffi on läheistä sukua tiibetinmastiffille. Se on saanut nimensä Tehri Garhwaliin kuuluvalta alueelta. Sitä käytetään jakki- ja lammaslaumojen suojelemiseen petoja vastaan. Päivisin se ohjailee karjaa ja öisin suojelee sitä. Paikallisilla asukkailla ei ollut minkäänlaista nimitystä rodulle, mutta intialainen koira-asiantuntija majuri W. V. Soman antoi sille nimen banjaranmastiffi vuonna 1963. Hän julkaisi yksityiskohtaisen luettelon intialaisista roduista, koska hän oli pettynyt siihen että hänen tuomaroimassaan koiranäyttelyssä Mumbaissa ei näkynyt yhtäkään paikallista rotua.
Bjuseträsk

| Bjuseträsk |
| --- | --- |
Valtiot:  Suomi 
Paikkakunta:  Inkoo
Koordinaatit:  60°02′20″N, 23°49′25″E
Järvinumero:  81.070.1.005 
Mittaustietoja
Pinnankorkeus:  23,3 m 
Rantaviiva:  4,8 km 
Pinta-ala:  0,3 km² 
Suurin syvyys:  6 m 
 fiBjuseträsk 
Bjuseträsk on noin 33 hehtaarin laajuinen metsäjärvi Inkoon länsiosassa läntisellä Uudellamaalla. Se laskee länsipuolella sijaitsevaan Bruksträsketiin. Bjuseträskin itäinen naapurijärvi on Marsjön. Lähijärviensä tapaan myös Bjuseträsk on rannoiltaan polveileva. Järven länsiosassa on Bjuseholmin saari. Bjuseträskin happitilanne on arvioitu melko hyväksi.
Lluvia de Peces

Lluvia de Peces (Kalojen sataminen) on ainutlaatuinen ilmiö, jota on tapahtunut Hondurasissa, Yoron departementissa ("maakunnassa") yli vuosisadan ajan joka vuosi.
Kalojen sade on yleinen aihe hondurasilaisissa kansantarinoissa.
Kaloja sataa touko- ja heinäkuun välisenä aikana. Silminnäkijöiden mukaan ennen kalojen ilmaantumista näkyy tumma pilvi, salamoi, tuulee voimakkaasti ja sataa 2-3 tuntia. Sateen lakattua satoja kaloja löytyy maasta. Monet käyttävät kaloja ruoaksi. Hondurasilaisen TV-aseman mukaan kaloja on satanut viime aikoina kaksi kertaa vuodessa. Vuodesta 1998 lähtien tätä jokavuotista ilmiötä on juhlistettu festivaalilla
Kaloja ja muitakin eläimiä sataa toisinaan muuallakin maailmassa, mutta tämä ilmiö on ainutlaatuinen, koska se tapahtuu joka vuosi.
Selityksiä

Joidenkin mielestä kalojen sataminen on luonnollinen sääilmiö. Joidenkin tietojen mukaan kalat olisivat 225 kilometrin päästä Atlantilta. Toisten tietojen mukaan ne kuitenkin olisivat makean veden kaloja.
Jotkut väittävät, että kalat eivät tulekaan taivaalta, sillä ei ole tiedossa, että kaloja olisi pudonnut talojen katoille. Sen sijaan kalat olisivat peräisin läheisestä joesta, josta ne olisivat uineet maanalaista vesisuonta pitkin ja päätyneet maanpinnan yläpuolelle.
Ilmiölle ei ole yleisesti hyväksyttyä tieteellistä selitystä.
Ihme

Jotkut uskovat, että ilmiö johtuu katolilaisesta saarnaajasta Jose Manuel Subiranasta, jota monet pitävät pyhimyksenä. Tarinan mukaan hän kävi Hondurasissa vuosina 1856-1864, ja tavattuaan niin paljon köyhiä ihmisiä hän rukoili Jumalalta ihmettä tuomaan ruokaa. Tarinan mukaan kalojen sadetta on esiintynyt siitä lähtien.
Lähteitä

http://www.angelfire.com/ca5/mas/dpmapas/yor/yor.html
http://www.honduras.com/catracho-forum/db2/yoro-lluvia-de-peces-4540.htm (Arkistoitu – Internet Archive)
http://www.angelfire.com/ca5/mas/curio/curio5.html
An esoteric explanation. http://www.samaelgnosis.net/revista/ser11/capitulo_05.htm
Luettelo vuoden 1992 miehittämättömistä avaruuslennoista
Epäonnistuneet laukaisut

5.2.1992 Kosmos (2180) (Tselina-2 #10), Zenit-2, Baikonur
22.08.1992 Galaxy 1R, Atlas-1, Cape Canaveral
Aiheesta muualla

Güntherin avaruussivun Chronology-kohdasta laukaisujen historia (päälähde)
hKanadalainen avaruushistoriasivusto (toinen päälähde)
Russian Space Web
Jonathan McDowellin avaruussivusto
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1991 | Miehittämätön avaruustoiminta 1992 | Seuraaja: Vuosi 1993 |
Loo Kum Zee

| Mitalit> Maa:   Malesia.Miesten yleisurheilu.Aasian-mestaruuskilpailut  | Mitalit> Maa:   Malesia.Miesten yleisurheilu.Aasian-mestaruuskilpailut  | Mitalit> Maa:   Malesia.Miesten yleisurheilu.Aasian-mestaruuskilpailut  | Maa:   Malesia> Miesten yleisurheilu. |
| --- | --- | --- | --- |
|  Pronssia | Jakarta 1995 | Korkeushyppy |  |
|  Pronssia | Fukuoka 1998 | Korkeushyppy |  |
|  Pronssia | Colombo 2002 | Korkeushyppy |  |
|  Pronssia | Manila 2003 | Korkeushyppy |  |
Loo Kum Zee (s. 2. joulukuuta 1974) on malesialainen entinen yleisurheilija, joka kilpaili korkeushypyssä.
Loo voitti Aasian-mestaruuskilpailuista neljä pronssimitalia, vuosina 1995, 1998, 2002 ja 2003. Hän osallistui Atlantan olympialaisiin 1996, joissa hän hyppäsi 215 senttimetriä ja karsiutui finaalista.
Loon ennätys on 224 senttiä, jonka hän hyppäsi Chiang Maissa 1995.
Bill Maynard

| Bill Maynard> Henkilötiedot |
| --- | --- |
Koko nimi:  Walter Frederick George Williams
Syntynyt: 8. lokakuuta 1928 Surrey, Englanti, Yhdistynyt kuningaskunta
Kuollut: 30. maaliskuuta 2018 (89 vuotta) Leicestershire, Englanti, Yhdistynyt kuningaskunta
Ammatti:  näyttelijä
Puoliso:  Muriel Linnett (1949–83) Tonia Bern-Campbell (1990–98)
Lapset:  2
Näyttelijä
Aktiivisena:  1953–2018
Merkittävät roolit:  Claude Greengrass (Sydämen asialla)
Aiheesta muualla
IMDb 
Elonet
AllMovie
Svensk Filmdatabas
Bill Maynard (oikealta nimeltään Walter Frederick George Williams, 8. lokakuuta 1928 Surrey, Englanti, Yhdistynyt kuningaskunta – 30. maaliskuuta 2018 Leicestershire, Englanti, Yhdistynyt kuningaskunta) oli englantilainen näyttelijä, radiojuontaja ja laulaja. Suomessa hänet tunnetaan parhaiten Sydämen asialla -televisiosarjan Claude Greengrassina.
Nuoruus

Maynard syntyi nimellä Walter Williams Heath Endissä, Surreyssa vuonna 1928. Hänen isänsä Walter oli puutarhuri ja äitinsä Edith pesulatyöntekijä. Perhe muutti myöhemmin Leicestershireen, jossa Maynard kävi Kibworth Beauchampin oppikoulua. Maynard esiintyi työväenkerhoissa jo 8-vuotiaana. Tämän jälkeen Maynard aikoi ryhtyä ammattijalkapalloilijaksi, mutta polvivamma pakotti hänet takaisin viihdealalle. Hänen taiteilijanimensä Maynard tuli Maynards-yhtiön viinikumeja mainostavasta julisteesta.
Ura

Työskennellessään lomaleirillä Skegnessissä Maynard tapasi komedianäyttelijä Terry Scottin, jonka kanssa hän alkoi tehdä televisiosarjaa Great Scott, it's Maynard vuonna 1955. Sen lisäksi Maynardilla oli oma komediasarjansa Mostly Maynard, jota kuitenkin tehtiin vain viisi jaksoa. Vuonna 1957 hän pyrki Britannian euroviisuedustajaksi ja sijoittui toiseksi.
1970- ja 1980-luvulla Maynard esiintyi pääosissa komediasarjoissa Oh No, It’s Selwyn Froggitt ja The Gaffer. Hän näytteli myös  Carry On -komediaelokuvissa. Vuonna 1984 Maynard pyrki politiikkaan Chesterfieldin täytevaaleissa Työväenpuolueen ehdokkaan Tony Bennin haastajana, mutta hävisi tälle selkein luvuin. Maynardin tarkoitus ei ollut varsinaisesti edes päästä mukaan politiikkaan, vaan estää Bennin uudelleenvalinta.
Vuonna 1992 Maynard valittiin Claude Greengrassin rooliin televisiosarjaan Sydämen asialla. Roolista tuli Maynardin tunnetuin, ja hän toisinaan osallistui hahmon käsikirjoittamiseen. Vuonna 2000 Maynard joutui jättämään sarjan saatuaan useita aivoinfarkteja. Kolme vuotta myöhemmin Maynard kuitenkin palasi Greengrassin rooliin hetkeksi sarjan spin-offissa Kyläsairaala.
Jätettyään Greengrassin roolin Maynard palasi Leicesteriin työskentelemään radiossa, jossa hän tätä ennen oli viimeksi vuonna 1968. Hänen radio-ohjelmansa lopetettiin  helmikuussa 2008, ja BBC irtisanoi hänet. Vuonna 2017 Maynard esiintyi pienessä roolissa draamasarjassa The Moorside.
Yksityiselämä

Maynard avioitui Muriel Linnettin kanssa vuonna 1949 ja sai tämän kanssa kaksi lasta. Linnett kuoli syöpään vuonna 1983. Vuonna 1990 Maynard avioitui Tonia Bern-Campbellin kanssa, mutta erosi tästä kahdeksan vuotta myöhemmin.
Maynard kuoli 89-vuotiaana sairaalassa Leicestershiressä 30. maaliskuuta 2018, pian sen jälkeen kun hän oli murtanut lonkkansa pudottuaan sähköskootterista.
Aiheesta muualla

Bill Maynard Internet Movie Databasessa. (englanniksi)
Björninen

Björninen on seuraavien suomalaisten henkilöiden sukunimi:
Hannes Björninen (s. 1995), jääkiekkoilija ja olympiavoittaja
Juha Björninen (s. 1954), musiikkituottaja ja kitaristi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Looginen pommi

Looginen pommi on tietokoneverkoissa käydyn vaikuttamisen tai sodankäynnin keino. Looginen pommi toimii samalla tavalla kuin Troijan hevonen: Käynnistää viruksen, madon tai tekee jonkin salaisen tehtävän. Tavallisesti loogisen pommin on asettanut ohjelmoija tai järjestelmäkehittäjä. Looginen pommi suorittuu itsekseen, kun jokin tietty ehto täyttyy.
Ohjelmoija saattaisi esimerkiksi liittää yrityksensä palkanlaskentaohjelmistoon koodia, joka poistaa koko työntekijätietokannan, jos ohjelmoijan nimi häviää työntekijälistasta esimerkiksi potkujen seurauksena.
Björnstorpin linna

Björnstorpin linna Lundissa.
Björnstorpin linna (ruots. Björnstorps slott) on linna Lundin kunnassa, Skånen maakunnassa, Ruotsissa. Se edustaa romanttista rokokoo-tyyliä. Linna rakennettiin vuonna 1752, ja sitä uudistettiin 1860- ja 1870-luvuilla. Nykyinen ulkoasu on ruotsalaisen arkkitehti Helgo Zettervallin käsialaa.
Berglind Ósk Guðmundsdóttir

| Berglind Ósk Guðmundsdóttir |
| --- | --- |

Kansanedustaja
 2021–  
Ryhmä/puolue:  Itsenäisyyspuolue
Vaalipiiri:  Norðausturkjördæmi
Henkilötiedot
Syntynyt: 7. heinäkuuta 1993 (ikä 31) Reykjavík
Kansalaisuus:  Islanti
Tiedot
Puolue:  Itsenäisyyspuolue
Berglind Ósk Guðmundsdóttir (s. 7. heinäkuuta 1993) on islantilainen itsenäisyyspuolueen poliitikko, joka valittiin Alþingiin vuoden 2021 parlamenttivaaleissa.
Berglind syntyi Reykjavíkissä. Hän suoritti Akureyrin yliopistossa oikeustieteen kandidaatintutkinnon vuonna 2016 ja maisterintutkinnon vuonna 2018; laillistettu asianajaja hänestä tuli vuonna 2021. Vuosina 2017–2019 hän työskenteli opettajana ja apuopettajana Akureyrin yliopistossa, ja vuosina 2019–2021 hän työskenteli siellä lakimiehenä. Vuoden 2021 parlamenttivaaleissa hänet valittiin Alþingiin.
Lucius Tarquinius Priscus

Lucius Tarquinius Priscus
Lucius Tarquinius Priscus (etruskinkieliseltä nimeltään Lucumo) oli viides antiikin Rooman myyttisistä kuninkaista, Demaratoksen poika. Hän kerrotaan olleen kotoisin Tarquiniista.
Lucius Tarquinius Priscus on yksi niistä Rooman kuningasajan hallitsijoista, joista on muistiinmerkintöjä vasta myöhemmiltä ajoilta. Tutkijat ovat pitäneet heitä tämän vuoksi pelkkinä tarukuninkaina. Kun etruskinkielisiä tekstejä on opittu osittain tulkitsemaan, on saatu lisää todisteita Tarquinius-nimisistä Rooman kuninkaista.
Tarina Tarquinius Priscuksesta saattaa kuvata Rooman kaupungin joutumista etruskivallan alle. Roomalaisissa legendoissa ulkomaisen kuninkaan saapuminen esitetään sopuisana tapahtumana. Tämä saattaa olla roomalaisen historiankirjoituksen yritys peittää kaupungin kannalta nöyryyttävä tappio.
Aiheesta muualla

Kuvia tai muita tiedostoja aiheesta Lucius Tarquinius Priscus Wikimedia Commonsissa
| 0 | 1 | 2 |
| --- | --- | --- |
| Edeltäjä: Ancus Marcius | Rooman kuningas   | Seuraaja: Servius Tullius |
Björnram

Björnram viittaa seuraaviin henkilöihin
Andreas Laurentii Björnram (1520–1591), Uppsalan arkkipiispa
Gustaf Björnram (1745–1801), mystikko
Hannu Laurinpoika Björnram (Hans Larsson Björnram t. Hans Larsinpoika Björnram, k. 1571), Suomen käskynhaltija
Lauri Olavinpoika Björnram (Lasse Olsson t. Lars Olofsson, k. 1572), sotilas
| --- | --- |
: Tällä täsmennyssivulla luetellaan henkilöitä, joilla on sama sukunimi.
Barnim

Barnim on Brandenburgin osavaltion piirikunta, Saksassa. Piirikunta on pinta-alaltaan 1 494 neliökilometriä, ja asukasluvultaan 173 193 (2012). Sen pääkaupunki on Eberswalde. Alueesta lähes puolet on metsää.
Barnimin naapurit ovat pohjoisesta myötäpäivään lueteltuna Uckermarkin piirikunta, Puola (Länsi-Pommerin voivodikunta), Märkisch-Oderlandin piirikunta, Berliini, sekä Oberhavelin piirikunta.
Barnimin piirikunnan sijainti Brandenburgin osavaltiossa.
Aiheesta muualla

Piirikunnan verkkosivut barnim.de (saksaksi)
Kuvia tai muita tiedostoja aiheesta Barnim Wikimedia Commonsissa
Brandenburgin piirikunnat ja kaupunkipiirit
Barnim
Brandenburg an der Havel
Cottbus
Dahme-Spreewald
Elbe-Elster
Frankfurt (Oder)
Havelland
Märkisch-Oderland
Oberhavel
Oberspreewald-Lausitz
Oder-Spree
Ostprignitz-Ruppin
Potsdam
Potsdam-Mittelmark
Prignitz
Spree-Neiße
Teltow-Fläming
Uckermark
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Barnim

Käännös suomeksi
Bergius

Bergius on muun muassa seuraavien henkilöiden sukunimi:
Anders Bergius (1693–1750), teologian professori ja valtiopäivämies, Turun akatemian rehtori 1735–1736
Bengt (1723–1784) ja Peter Jonas Bergius (1730–1790), Tukholmassa sijaitsevan Bergianska trädgården -puutarhan perustajat
Eino Bergius (1884–1978), suomalainen diplomi-insinööri ja harrastajavalokuvaaja
Friedrich Bergius (1884–1949), saksalainen kemisti, Nobelin kemianpalkinnon saaja
Jade Bergius (s. 1998), suomalainen jalkapalloilija
Jere Bergius (s. 1987), suomalainen seiväshyppääjä
Karl Heinrich Bergius (1790–1818), saksalainen luonnontieteilijä
Liisa Bergius (1889–1980), suomalainen lyseon lehtori ja oppikirjojen tekijä
Nicolaus Bergius (1658–1706), ruotsalainen teologi, tutkija ja luterilaisen kirkon superintendentti
Petrus Bergius (1612–1691), suomalainen professori ja kirkkoherra, Turun akatemian rehtori 1659–1660 ja 1669–1670.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Looen rautatieasema

Looen rautatieasema on rautatieasema Looen kaupungissa Cornwallissa. Se on Liskeardiin vievän Looe Valley Linen pääteasema.
Asemaa käytti 124 914 matkustajaa kaudella 2014–2015.
Luettelo Douglas DC-8:n onnettomuuksista

Alitalian lento 112 törmäsi Longa-vuoreen lähellä Palermoa 5. toukokuuta 1972. Kaikki 115 koneessa ollutta kuolivat.
Douglas DC-8 on Douglasin valmistama nelimoottorinen ja kapearunkoinen pitkän ja keskipitkän matkan matkustajalentokone. Se lensi ensilentonsa 30. toukokuuta 1958 ja tuli liikennekäyttöön syyskuussa 1959. Sitä valmistettiin vuosina 1958–1972 yhteensä 556 kappaletta.
Valmistetuista koneista 83 eli noin 14,9 prosenttia on vuoden 2018 loppuun mennessä tuhoutunut onnettomuuksissa, terroriteoissa ja muissa tapahtumissa. Vertailun vuoksi saman aikakauden ja kokoluokan koneista vastaava osuus on Boeing 707:llä noin 20,0 prosenttia ja Convair 990 Coronadolla 29,7 prosenttia.
DC-8:n toistaiseksi pahin onnettomuus tapahtui Jeddassa 11. heinäkuuta 1991, kun kanadalaisen Nationairin operoiman Nigeria Airwaysin lennon 2120 rengas puhkesi lähtökiidon aikana ja syttyi tuleen hangatessaan kiitotiehen. Kun laskutelineet nostettiin, palo pääsi koneen sisään tuhoamaan muun muassa hydrauliletkuja. Palo poltti lopulta matkustamon lattian puhki. Kun kone lähestyi Jeddaa ja laskutelineet laskettiin, lattiassa olleesta reiästä alkoi putoilla penkkejä ja ruumiita, ja ilmavirta alkoi repiä aukon reunoilta kappaleita irti. Miehistö menetti lopulta koneen hallinnan noin kolmen kilometrin päässä lentokentältä. Se syöksyi maahan, ja kaikki 261 koneessa ollutta saivat surmansa.
Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet koneen tuhoutumiseen tai hylkäämiseen.
Luettelo

| 20060208 8.2.2006 |  Philadelphia | UPS Airlines | DC-8-71F | N748UP | 000 0/3 | UPS Airlinesin lennon 1307 rahtitilassa syttyi loppulähestymisen aikana tulipalo, joka laskeutumisen jälkeen tuhosi koneen. |  |
| 20070204 4.2.2007 |  Miami | TAMPA Colombia | DC-8-71F | HK-4277 | 000 0/3 | TAMPA Colombian lento 724 ajautui ulos kiitotieltä huonosti kiristetyn pultin saatua laskutelineen romahtamaan laskukiidossa. |  |
Bjären niemimaa

Bjären niemimaata
Bjären niemimaa (ruots. Bjärehalvön) on niemimaa Etelä-Ruotsissa, luoteisessa Skånessa. Suurin osa niemimaasta kuuluu Båstadin kuntaan. Niemimaan suotuisan ilmaston vuoksi alueella viljellään paljon uusia perunoita. Alueella sijaitsee myös runsaasti golfkenttiä.
Paikkakunnat niemimaalla

Boarp
Båstad
Förslöv
Grevie
Hov
Killebäckstorp
Ranarp
Segelstorp
Skepparkroken
Torekov
Vejbystrand
Västra Karup
Ängelsbäck
Öllöv
Östra Karup
Bjärka-Säbyn linna

Bjärka-Säbyn linna.
Bjärka-Säbyn linna (ruots. Bjärka-Säby slott) on linna Linköpingin kunnan eteläosassa, Itä-Götanmaalla, Ruotsissa. Linnan rakennutti alun perin Germund Ludvig Cederhielm vuosina 1791-1795, ja sen suunnittelusta vastasi tuolloin arkkitehti Fredrik Magnus Piper. Vuosina 1894-1898 linnan silloinen omistaja konsuli Oscar Ekman laittoi linnan ulkonäön kuitenkin uuteen uskoon. Muutostöistä vastasi arkkitehti Agi Lindegren.
Linköpingin helluntailainen Siionseurakunta sai linnan lahjoituksena vuonna 1980. Siellä elää ekumeeninen yhteisö, jota johtaa Peter Halldorf.
Aiheesta muualla

http://www.nyaslottet.se/
http://johannesakademin.wordpress.com/
Slottsguiden (ruotsiksi)
Luettelo vuoden 1986 miehittämättömistä avaruuslennoista

Vuonna 1986 tehtiin 133 satelliitin tai miehittämättömän avaruusluotaimen laukaisua. Seitsemän laukaisua epäonnistui vieden tuhoon suuremman määrän satelliitteja. Ensimmäinen NASAn avaruussukkulan tuho laukaisussa vei tuhoon pari satelliittia ja
useita astronautteja tuoden kantoraketit takaisin käyttöön Yhdysvalloissa etenkin asevoimien satelliittien laukaisuissa. Ariane 2:n tuho johto osaltaan tämän  Ariane-version pieneen käyttömäärään.
Epäonnistuneet laukaisut

28.1.1986, Challenger F10 (STS-33, STS-51-L) sukkula räjähti laukaisussa. Sen mukana tuhoutui TDRS 2 linkkisatelliitti ja Spartan 203-F1 (Spartan Halley) satelliitti. Tämä tuho johti ns. kaupallisten kantorakettien paluuseen etenkin sotilaallisten satelliittien laukaisuissa, muun muassa Delta ja Atlas. Tämä tuho johti Sukkulan roolin merkittävään laskuun Yhdysvaltain avaruustoiminnassa.
26.3.1986, Kosmos (1738) (Zenit-8 #29, Oblik #29)m Sojuz-U, Baikonurin kosmodromi
18.4.1986 KH-9 20 ja SSF-D 6, Titan-34D, Vandenberg
3.5.1986 GOES G, Sääsatelliitti, NOAA, Delta-3914, Cape Canaveral
15.10.1986,  Kosmos (1786) (Strela-3 #13), Kosmos (1787) (Strela-3 #14), Kosmos (1788) (Strela-3 #15), Kosmos (1789) (Strela-3 #16), Kosmos (1790) (Strela-3 #17), Kosmos (1791) (Strela-3 #18), Tsiklon-3, Plesetskin kosmodromi
31.5.1986, Intelsat-5A 14, Ariane-2, Kourou
29.11.1986, Kosmos (1803) (Almaz-T #1) Proton-K, Baikonurin  kosmodromi
Aiheesta muualla

Güntherin avaruussivun Chronology-kohdasta laukaisujen historia (päälähde)
Kanadalainen avaruushistoriasivusto (toinen päälähde)
Russian Space Web
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 1985 | Miehittämätön avaruustoiminta | Seuraaja: Vuosi 1987 |
Bergljot Hobæk Haff

| Bergljot Hobæk Haff> Henkilötiedot |
| --- | --- |
Syntynyt: 1. toukokuuta 1925 Botne, Norja
Kuollut: 12. helmikuuta 2016 (90 vuotta)
Ammatti:  kirjailija
Kirjailija
Tuotannon kieli: norja
Esikoisteos:  Raset (1956)
Palkinnot
 Dobloug-palkinto (1985) Amalie Skram -palkinto (1995) Brage-palkinto (1996) 
Aiheesta muualla
Löydä lisää kirjailijoitaKirjallisuuden teemasivulta
Bergljot Hobæk Haff (1. toukokuuta 1925 Botne – 12. helmikuuta 2016) oli norjalainen kirjailija, joka tunnetaan erityisesti runoistaan. Hän kirjoitti myös romaaneja. Haff oli koulutukseltaan opettaja ja asui pitkään Tanskassa, vuosina 1947–1959 Kööpenhaminassa ja 1964–1972 Aarhusissa.
Lucius Tarquinius Superbus

Lucius Tarquinius Superbus
Lucius Tarquinius Superbus (kuollut 495 eaa, Cumae) oli viimeinen antiikin Rooman myyttisistä kuninkaista. Tarinan mukaan hän oli kuningas Lucius Tarquinius Priscuksen poika tai pojanpoika sekä kuningas Servius Tulliuksen vävy. Tarquiniuksen väitetään hallinneen vuosina 534 eaa. – 509 eaa.
Rooman viimeinen kuningas Lucius Tarquinius oli tarinan mukaan suvultaan etruski ja sai lisänimen Superbus ("ylpeä") ankaruutensa ja ylpeytensä tähden. Murhattuaan edeltäjänsä Servius Tulliuksen hän toimitti myös monta hänen ystäväänsä, valtakunnan ylhäisimpiä miehiä, mestatuksi tai maanpakoon. Alussa hänellä oli menestystä, koska hän vahvisti Rooman herruutta latinalaiskansoihin. Roomaan rakennettiin suuria monumenttirakennuksia, erityisesti Capitoliumille perustettu temppeli, joka on pyhitetty kolmelle tärkeimmälle jumalalle, Juppiterille, Junolle ja Minervalle. Hänen kerrotaan rakennuttaneen valmiiksi myös suuren Circus Maximus -rakennuksen, jossa järjestettiin sirkushuveja. Myös suuria viemäreitä rakennettiin kuljettamaan pois likavesiä kaupungista.
Tarquiniuksen piirittäessä Ardean kaupunkia kerrotaan sattuneen tapaus, jonka vuoksi hänet karkotettiin kuninkaan istuimelta. Kun muutamat kuninkaan miehistä olivat hänen poikansa Sextuksen luona, johtui puhe heidän vaimoihinsa, ja he rupesivat kiistelemään, kuka heistä olisi kiitettävin. Eräs läsnäolijoista, Lucius Tarquinius Collatinus, sanoi: "No hyvä, nouskaamme ratsujemme selkään ja lähtekäämme katsomaan vaimojamme. Miehen äkkiarvaamaton tulo on kyllä hyvä koetuskeino." Ehdotus sai kannatusta, ja kiireesti lähdettiin Roomaan. Tällöin havaittiin, että kuninkaan poikien vaimot viettivät juhlien ja pitojen täyttämää elämää. Sitten he menivät Kollatianin kaupunkiin, jossa huomattiin Kollatinuksen vaimon Lucretian vielä myöhään yöllä istuvan palvelustyttöjensä keskellä villoja kehräämässä. Kunniapalkinto määrättiinkin hänelle.
Muutamien päivien kuluttua saapui Sextus Kollatinuksen tietämättä Kollatiaan ja raiskasi Lucretian. Uhri pyysi paikalle isänsä, miehensä sekä muutamia sukulaisia ja kertoi heille häväistyksensään. Lucretia vaati heitä kostamaan ja sysäsi itse puukon sydämeensä. Todistajien joukossa oli myös kuninkaan sukulainen Brutus. Hän oli säilynyt kuninkaan epäluuloiselta julmuudelta tekeytymällä mielipuoleksi. Brutus nyt veti puukon pois haavasta ja vaati läsnäolijoita karkottamaan Tarquiniusten suvun ja lakkauttamaan kuninkuuden. Siitä alkanut kapina onnistuikin pian kuninkaan ja tämän suvun karkottamisessa. Kapinaa johtivat Lucretian mies Lucius Tarquinius Collatinus ja Lucius Junius Brutus. Heistä tuli Rooman ensimmäiset konsulit. Tarquinius yritti palata valtaan useaan otteeseen ja sai aikeissaan tukea etruskeilta.
Tarquinius Superbuksen tarina saattaa olla symbolinen esitys etruskivallan kukistumisesta Roomassa.
Aiheesta muualla

Kuvia tai muita tiedostoja aiheesta Lucius Tarquinius Superbus Wikimedia Commonsissa
| 0 | 1 | 2 |
| --- | --- | --- |
| Edeltäjä: Servius Tullius | Rooman kuningas   | Seuraaja: syrjäytettiin Rooman tasavalta perustettiin |